Na temelju članka 67. Statuta Instituta za povijest umjetnosti (na snazi od 10. studenog 2023. godine) Upravno vijeće Instituta na 111. e-sjednici 2. svibnja 2024. godine donosi

***PRAVILNIK******O IZMJENAMA I DOPUNAMA PRAVILNIKA O*** ***KRITERIJIMA I NAČINU ISPLATE DODATAKA ZA USPJEŠNOST NA RADU ZAPOSLENIKA INSTITUTA, od 7. listopada 2014.***

**Članak 1.**

Članak 1., mijenja se i sada glasi:

„Zaposlenicima Instituta u okviru plaća za redovan rad, ili u obliku nagrade za ostvarene rezultate rada ili u obliku uvećanja plaća za izravno ili neizravno sudjelovanje u ostvarivanju prihoda Instituta na tržištu, Institut može isplatiti i obračunati povremeni dodatak za uspješnost na radu (stimulativni dio) na temelju ovog Pravilnika, a u skladu s važećim Zakonom o plaćama u državnoj službi i javnim službama.“

**Članak 2.**

Briše se članak 3.

Dosadašnji članci 4., 5., 6., 7. i 8., postaju novi članci 3., 4., 5., 6., i 7.

**Članak 3.**

U novom članku 3., stavku 1., točki 1., iza riječi „utvrđenog“, dodaje se riječ „osnovnim“.

Stavak 2., istog članka mijenja se i glasi:

„Kriteriji za utvrđivanje natprosječnih rezultata zaposlenika istraživača i asistenata jesu: međunarodni uspjeh istraživača, nagrada istraživaču, ako istraživač ugovori međunarodni projekt, ako objavi autorsku znanstvenu knjigu kod uglednoga inozemnog izdavača, članak u priznatom inozemnom znanstvenom časopisu ili zborničkoj publikaciji uglednoga inozemnog izdavača, izuzetno citirani članak, ako brojem autorskih znanstvenih knjiga nadmaši zakonom predviđeni minimum ili ostvari neki drugi kvalitetom ili kvantitetom nadprosječni rezultat koji pridonosi ugledu Instituta.“

U stavku 3. istog članka iza riječi „razdoblju“ dodaju se riječi „osnovnim ugovorom o radu“, a riječi „vremensko“ se briše.

**Članak 4.**

U novom članku 4., stavku 1., iza riječi „prihoda“ brišu riječi „sukladno odredbama Pravilnika o osnovama financiranja znanstvenoistraživačkih Instituta“.

**Članak 5.**

U novom članku 5., stavku 1., iza 2. točke dodaje se nova točka koja glasi:

„- voditelji istraživačkog projekta podnose izvješće za zaposlenike članove tima unutar istraživačkog projekta.“

U stavku 2. istog članka iza riječi „službe“, dodaju se riječi „i voditelje projekata“.

**Članak 6.**

Ovaj Pravilnik donosi se uz suglasnost reprezentativnog sindikata.

Pravilnik o izmjenama i dopunama Pravilnika o kriterijima i načinu isplate dodataka za uspješnost na radu zaposlenika Instituta, od 7. listopada 2014., stupa na snagu osmog dana od dana njegova objavljivanja na mrežnim stranicama Instituta.

U Zagrebu, 2. svibnja 2024.

Ur. broj: IPU-0-1-I-24-139

Predsjednica Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

doc. dr. sc. Tamara Jurkić Sviben